《长安有狭斜行》
两汉·佚名

长安有狭斜，狭斜不容车。适逢两少年，夹毂问君家。

君家新市傍，易知复难忘。大子二千石，中子孝廉郎。

小子无官职，衣冠仕洛阳。三子俱入室，室中自生光。

大妇织绮纻，中妇织流黄。小妇无所为，挟琴上高堂。

丈人且徐徐，调弦讵未央。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。